wickkiey/tamil-wikipedia-chunked huggingface dataset:
# பிள்ளை வெண்பா என்னும் தெய்வசகாயன் திருச்சரிதை

## ஆதாரம்

இர. ஆரோக்கியசாமி, *கிறித்தவ இலக்கிய வரலாறு*, கிறித்தவ ஆய்வு மையம், தூய வளனார் தன்னாட்சிக் கல்லூரி, திருச்சிராப்பள்ளி, 2010. (நூல் கிடைக்குமிடம்: பூரண ரீத்தா பதிப்பகம், 1130 பழனியப்பா நகர், 3-வது தெரு, நாஞ்சிக்கோட்டை சாலை, தஞ்சாவூர் - 613006).
# கன்னிமரி காவியம்

**கன்னிமரி காவியம்** என்னும் கிறித்தவக் காப்பியத்தை இயற்றியவர் த.பத்திநாதன் என்பவர். இந்நூல் 1987ஆம் ஆண்டு பாடப்பட்டுள்ளது.
# கன்னிமரி காவியம்

## நூலாசிரியர்

இக்காவியத்தைப் பாடிய கவிஞர் தமிழ்நாடு அரசு தலைமைச் செயலகத்தில் தமிழ் வளர்ச்சி, பண்பாட்டுத்துறையில் பணியாற்றியவர். அன்னை மரியாவின் வரலாற்றை அவர் இந்நூலில் எடுத்தியம்புகிறார். மனித மீட்பு வரலாற்றில் அன்னை மரியாவின் வாழ்வும் இயேசுவின் வாழ்வும் இணைந்திருக்கும் அருமையை இக்காவியத்தில் பாடுகிறார்.
# கன்னிமரி காவியம்

## நூல் பிரிவுகள்

கன்னிமரி காவியத்தில் இருபத்தேழு தலைப்புகள் உள்ளடங்கும். நூலின் இறுதியில் ஆரோக்கிய மாதா, லூர்து மாதா, பாத்திமா மாதா ஆகிய பெயர்களில் வழங்கும் அன்னை மரியாவின் காட்சிகளையும் அன்னையின் வேண்டுதலால் நிகழ்ந்த புதுமைகளையும் பொலிவுறப் பாடி கவிஞர் இணைத்துள்ளார்.
# கன்னிமரி காவியம்

## துயருற்ற அன்னை மரியா

திருமகன் சிலுவை சுமந்து சென்ற வழியில் நின்று தியானித்து உருகிய அன்னை மரியாவின் துயரத்தை கவிஞர்,  
<blockquote><poem>
*என்றெல்லாம் திருமரியின் இதயம் தன்னில் ஈடற்ற*
*தன் மைந்தன் தியாகம் பற்றி*
*எண்ணங்கள் எழுகின்ற போதில் அன்னை*
*எழுந்திடுவாள்! கல்வாரி மலையில் ஏசு*
*புண்பட்ட கால்களோடு நடந்து சென்ற புனிதமிகும்*
*சிலுவையதன் பாதை மீதில்*
*அன்னை யவள் சென்றிட்டாள்! தியானம் செய்தாள்*
*அறவாழ்வின் விளக்காக இலங்கி வந்தாள்*
</poem></blockquote>
என்று விவரிக்கின்றார்.
# கன்னிமரி காவியம்

## ஆதாரம்

இர. ஆரோக்கியசாமி, *கிறித்தவ இலக்கிய வரலாறு*, கிறித்தவ ஆய்வு மையம், தூய வளனார் தன்னாட்சிக் கல்லூரி, திருச்சிராப்பள்ளி, 2010. (நூல் கிடைக்குமிடம்: பூரண ரீத்தா பதிப்பகம், 1130 பழனியப்பா நகர், 3-வது தெரு, நாஞ்சிக்கோட்டை சாலை, தஞ்சாவூர் - 613006).
# பெர்னார்டின் செபம்

**பெர்னார்டின் செபம்** அல்லது **மிகவும் இரக்கமுள்ள தாயே** (, ) எனத்துவங்கும் செபம் கத்தோலிக்க திருச்சபையில் தூய கன்னி மரியாவை நோக்கி சொல்லப்படும், மிகவும் புகழ் பெற்ற செபமாகும். இச்செபமானது இலத்தீனிலும் ஆங்கிலத்திலும் அதன் துவக்க வார்த்தைகளான Remember மற்றும் Memorare என்னும் வார்த்தைகளால் அறியப்படுகின்றது.  
இச்செபமானது 12ஆம்-நூற்றாண்டில் வாழ்ந்த சிஸ்டேரியன் சபைத் துறவியான புனித பெர்னார்டு (Saint Bernard of Clairvaux) என்பவரால் இயற்றப்பட்டது என பலராலும் தவறாக நம்பப்படுகின்றது. தமிழில் சிலர் முதன் முதலில் பெர்னதெத் சுபீரு கன்னிமரியிடம் வேண்டின செபம் இது எனவும் தவறாக நம்புகின்றனர். ஆயினும் இது உண்மையில் 17ஆம்-நூற்றாண்டில் வாழ்ந்த அருட்தந்தை கிலௌடு பெர்னார்டு என்பவரால் தன் தந்தையிடம் படிப்பினை பெற்று பலருக்கு அறிமுகம் செய்யப்பட்ட செபம் ஆகும்.
# பெர்னார்டின் செபம்

## செபம்

இச்செபமானது திருத்தந்தை ஒன்பதாம் பயஸினால் பரிபூரண பலன் உடையதாக 1846இல் அறிவிக்கப்பட்டது.
# பெர்னார்டின் செபம்

## செபம்

### இலத்தீன் வடிவம்

:MEMORARE, O piissima Virgo Maria,
:non esse auditum a saeculo, quemquam ad tua currentem praesidia,
:tua implorantem auxilia, tua petentem suffragia,
:esse derelictum.
:Ego tali animatus confidentia,
:ad te, Virgo Virginum, Mater, curro,
:ad te venio, coram te gemens peccator assisto.
:Noli, Mater Verbi,
:verba mea despicere;
:sed audi propitia et exaudi.
:Amen.
# பெர்னார்டின் செபம்

## செபம்

### ஆங்கில வடிவம்

:Remember, O most gracious Virgin Mary,
:that never was it known that anyone who fled to your protection,
:implored your help, or sought your intercession,
:was unaided.
:Inspired with this confidence,
:I fly to you, O Virgin of virgins, my Mother.
:To you I come, before you I stand, sinful and sorrowful.
:O Mother of the Word Incarnate,
:despise not my petitions,
:but in your mercy, hear and answer me.
:Amen.
# பெர்னார்டின் செபம்

## செபம்

### தமிழ் வடிவம்

:மிகவும் இரக்கமுள்ள தாயே!
:உமது அடைக்கலமாக ஓடிவந்து,
:உம்முடைய உபகார சகாயங்களை
:இறைஞ்சி மன்றாடிக் கேட்ட ஒருவராகிலும்
:உம்மால் கைவிடப்பட்டதாக
:ஒருபோதும் உலகில் சொல்லக் கேள்விப்பட்டதில்லை
:என்று நினைத்தருளும்.
:கன்னியருடைய இராக்கினியான கன்னிகையே!
:தயையுள்ள தாயே!
:இப்படிப்பட்ட நம்பிக்கையால் ஏவப்பட்டு
:உமது திருப்பாதத்தை அண்டி வந்திருக்கிறோம்.
:பெருமூச்செறிந்து அழுது பாவிகளாயிருக்கிற நாங்கள்
:உமது தயாபரத்தில் காத்து நிற்கின்றோம்.
:அவதரித்த வார்த்தையின் தாயே
:எங்கள் மன்றாட்டைப் புறக்கணியாமல்
:தயாபரியாய் கேட்டுத் தந்தருளும் தாயே
:ஆமென்  
*வழக்கமாக தமிழில் இச்செபத்தை கீழ்வறும் கூடுதல் செபத்தோடு முடிப்பர்:*  
ஜென்பப்பாவமில்லாமல் உற்பவித்த புனித மரியாயே, பாவிகளுக்கு அடைக்கலமே, இதோ உம்முடைய அடைக்கலமாக ஓடிவந்தோம். எங்கள் பேரில் இரக்கமாயிருந்து எங்களுக்காக உமது திருக்குமாரனை வேண்டிக்கொள்ளும். - அருள்நிறைந்த (மூன்று முறை)
# எதிர்முழக்கம்

**எதிர்முழக்கம்** (*reverberation*) என்பது ஒலியானது ஓர் அறையின் சுவர், கூரை முதலியவற்றில் மோதி திரும்பத் திரும்ப எதிரொலிப்பதால், ஒலித் தோற்றுவாயிலிருந்து ஒலி அடங்கிய பின்பும், ஒலி சிறிது நேரம் நிலைத்திருப்பது.
# எதிர்முழக்கம்

## எதிர்முழக்க நேரம்

எதிர்முழக்க நேரம் (reverberation time) RT<sub>60</sub> அல்லது T<sub>r</sub> என்பது ஒலித்தோற்றுவாய் ஒலி எழுப்புவதை நிறுத்திய பின், ஒலிச்செறிவு 60 dB (டெசிபெல்) அளவு குறைய அல்லது அவ்வொலியின் முதல் செறிவிலிருந்து பத்து லட்சம் அளவு செறிவு குறையத் தேவைப்படும் காலஅளவு ஆகும். எதிர்முழக்க நேரத்தைக் கணக்கிடுவதற்குப் பல முறைகள் பயன்படுத்தப்படுகின்றன. இவற்றில் முதலாவதும், பரவலாகவும் பயன்படுத்தப்படுவது சேபைன் சமன்பாடு ஆகும். வாலசு சேபைன் என்பவர் இதனை முதன் முதலில் பயன்படுத்தினார்.
# எதிர்முழக்கம்

## சேபைன் சமன்பாடு

சேபைன் சமன்பாடு அல்லது சேபைன் தொடர்பு (*Sabine equation*) சிறந்த அரங்க வடிவமைப்பிற்கு உதவும் ஒரு தொடர்பினைக் காட்டுகிறது. <math>S_1</math>, <math>S_2</math>, <math>S_3</math> என்கிற பக்கங்களைக் கொண்டதும் இப்பக்கங்களின் ஒலி ஏற்புக் குணகம் <math>a_1</math>, <math>a_2</math>, <math>a_3</math> என்றும் உள்ள ஓர் அரங்கின் எதிர் முழக்க நேரம்,  
:<math>T_{r} \approx 0.05\,\frac{V}{A}</math>.  
என்ற சமன்பாட்டால் கொடுக்கப்படுகிறது. இச்சமன்பாட்டை பயன்படுத்த நீளங்கள் அடியில் அளவிடப்பட வேண்டும். மாறாக மீட்டரில் அளவிடப்பட்டால் இச்சமன்பாடு,  
:<math>T_{r} \approx 0.161\,\frac{V}{A}</math>.  
இங்கு <math>A = a_1 S_1+a_2 S_2+\dots +a_i S_i</math>, என்பது அறையின் செயலுறு மேற்பரப்பு (effective surface area). இது ஒரு குறிப்பிட்ட பொருளால் அடக்கப்படும் மேற்பரப்பு, அப்பொருளின் உள்ளீர்ப்புக் குணகத்தினதும் பெருக்கல்களின் கூட்டுத்தொகை ஆகும். ஒலி ஏற்பு <math>a S</math> என்பது சேபைன் என்ற அலகால் தரப்படும்.  
எதிர்முழக்க நேரம் (<math>T_{r}</math>, செக்கன்களில்) அறையின் கனவளவிற்கு (<math>V</math>, கனமீட்டர்) நேர்விகித சமனாகவும், அறையின் செயலுறு மேற்பரப்பளவிற்கு (<math>A</math>, சதுரமீட்டர்) நேர்மாறு விகித சமனாகவும் இருக்கும்.  
ஒலி ஏற்புக் குணகம் <math>a</math> அதிர்வெண்ணுடன் வேறுபடுவதால், எதிர்முழக்க நேரமும் அதிர்வெண்ணுடன் மாறுபடும். எதிர்முழக்க நேரம் ஒரு நல்ல அரங்கிற்கு குறைவாக இருத்தல் வேண்டும்.
# சேபைன் (அலகு)

**சேபைன்** (*sabin*) என்பது ஒலி உள்ளீர்ப்பின் (sound absorption) அலகு ஆகும். சபைன்கள் இம்பீரியல் அலகு அல்லது மெட்ரிக் முறைகளில் கொடுக்கப்படலாம். ஒரு சதுர அடி 100% உள்ளீர்ப்புப் பொருள் ஒன்று ஒரு சேபைன் உள்ளீர்ப்பைக் கொண்டிருக்கும். அதே போன்று, ஒரு சதுர மீட்டர் 100% உள்ளீர்ப்புப் பொருள் ஒன்று ஒரு மெட்ரிக் சேபைன் உள்ளீர்ப்பைக் கொண்டிருக்கும். வாலசு கிளெமெண்ட் சேபைன் என்பவரின் நினைவாக இவ்வலகிற்கு அவரது பெயர் சூட்டப்பட்டது.  
மெட்ரிக் அளவு முறையில் முழுமையான ஒலி உள்ளீர்ப்பு பின்வரும் சமன்பாட்டால் தரப்படும்:  
A=S<sub>1</sub>α<sub>1</sub>+S<sub>2</sub>α<sub>2</sub>+...+S<sub>n</sub>α<sub>n</sub>=ΣS<sub>i</sub>α<sub>i</sub>  
இங்கு,  
A = அறையின் உள்ளீர்ப்பு (m<sup>2</sup> மெட்ரிக் சேபைன்)  
S<sub>n</sub> = மேற்பரப்பின் பரப்பளவு (m<sup>2</sup>)  
α<sub>n</sub> = மேற்பரப்பின் உள்ளீர்ப்புக் குணகம்  
அரங்குகள், விரிவுரை மண்டபங்கள் போன்றவற்றின் எதிர்முழக்கத்தை அளவிடுவதற்கு சேபைன் அலகு பயன்படுத்தப்படுகிறது.
# மியானி தொழில்நுட்ப நிறுவனம்

மியானி தொழில்நுட்ப நிறுவனமானது தொழிற்பயிற்சி நெறிகளை வழங்குகின்ற நிறுவனமாகும். மூன்றாம் நிலைக்கல்வி, தொழிற்கல்வி ஆணைக்குழுவில் பதிவு செய்யப்பட்டுள்ள இந்நிறுவனம் தேசிய தொழில்தர சான்றிதழ் கற்கை நெறிகளை வழங்குகின்றது. இந்நிறுவனம் இலங்கையின் மட்டக்களப்பு தன்னாமுனையில் அமைந்துள்ளது.
# மியானி தொழில்நுட்ப நிறுவனம்

## கற்கை நெறிகள்

- உணவு பரிமாறுபவர்  
- விடுதி ஊழியர்  
- கணினி பிரயோக உதவியாளர்  
- தகவல் தொடர்பாடல் தொழில்நுட்பவியலாளர்  
- கணினி ஓவியக்கலை வடிவமைப்பாளர்  
- கணினி வன்பொருள் தொழில் நுட்பவியலாளர்  
- கணினி வலைப்பின்னல் தொழில்நுட்பவியலாளர்
# மியானி தொழில்நுட்ப நிறுவனம்

## இணைப்புகள்

- மியானி முகநூல் பக்கம்
# ம. க. சிவாஜிலிங்கம்

**மகாலிங்கம் கனகலிங்கம் சிவாஜிலிங்கம்** (*Mahalingam Kanagalingam Shivajilingam*) இலங்கைத் தமிழ் அரசியல்வாதியும் முன்னாள் நாடாளுமன்ற உறுப்பினரும் ஆவார்.
# ம. க. சிவாஜிலிங்கம்

## அரசியலில்

2001 டிசம்பர் நாடாளுமன்றத் தேர்தலில் சிவாஜிங்கம் தமிழ்த் தேசியக் கூட்டமைப்பின் வேட்பாளராக யாழ்ப்பாண மாவட்டத்தில் போட்டியிட்டு வெற்றி பெற்று முதற்தடவையாக நாடாளுமன்றம் சென்றார். 2004 ஏப்ரல் நாடாளுமன்றத் தேர்தலில் மீண்டும் போட்டியிட்டு வெற்றி பெற்றார்.  
சிவாஜிலிங்கம் 2010 அரசுத்தலைவர் தேர்தலில் சுயேட்சை வேட்பாளராகப் போட்டியிடு 9,662 வாக்குகளைப் பெற்று (0.09%) ஒன்பதாவதாக வந்து தோல்வியடைந்தார்.  
நிகழ்வில் சிவாஜிலிங்கம்]]
2010 தேர்தலில் இவரை தமிழ்த் தேசியக் கூட்டமைப்பு தனது வேட்பாளர் பட்டியலில் இணைக்கவில்லை. இதனை அடுத்து இவர் தான் பிரதிநிதித்துவப்படுத்தும் தமிழீழ விடுதலை இயக்கம் (டெலோ) இலிருந்தும், தமிழ்த் தேசியக் கூட்டமைப்பு (ததேகூ) இலிருந்தும் விலகி, *தமிழ்த் தேசிய விடுதலைக் கூட்டமைப்பு* என்ற பெயரில் புதிய அரசியல் கட்சியை ஆரம்பித்தார். இக்கூட்டமைப்பின் சார்பில் இவர் 2010 நாடாளுமன்றத் தேர்தலில் போட்டியிட்டுத் தோல்வியடைந்தார். 2011 சூன் மாதத்தில் தனது கட்சியைக் கலைத்து விட்டு மீண்டும் டெலோ, மற்றும் ததேகூ இல் இணைந்தார்.  
சிவாஜிலிங்கம் 2011 உள்ளூராட்சி சபைத் தேர்தல்களில் தமிழ்த் தேசியக் கூட்டமைப்பின் வேட்பாளராக வல்வெட்டித்துறை நகரசபைக்குப் போட்டியிட்டு நகரசபை உறுப்பினராகத் தேர்ந்தெடுக்கப்பட்டார். 2013 மாகாணசபைத் தேர்தலில் யாழ்ப்பாண மாவட்டத்தில் போட்டியிட்டு வட மாகாண சபை உறுப்பினரானார். மாகாண சபை உறுப்பினருக்கான பதவிப் பிரமானத்தை முள்ளிவாய்க்கால் கிராமத்தில் சமாதான நீதவான் ஒருவரின் முன்னிலையில் எடுத்துக் கொண்டார்.  
2015 நாடாளுமன்றத் தேர்தலில் சிவாஜிலிங்கம் சுயேட்சைக் குழு ஒன்றில் குருணாகலை மாவட்டத்தில் போட்டியிட்டார். இவரது குழு எந்த நாடாளுமன்ற இடங்களையும் பெறவில்லை.
# ம. க. சிவாஜிலிங்கம்

## தேர்தல் வரலாறு

**ம. க. சிவாஜிலிங்கத்தின் தேர்தல் வரலாறு**  
| 2001 நாடாளுமன்றம் | யாழ்ப்பாண மாவட்டம் | டெலோ | ததேகூ | align= | **தெரிவு செய்யப்பட்டார்** |
| --- | --- | --- | --- | --- | --- |
| 2004 நாடாளுமன்றம் | யாழ்ப்பாண மாவட்டம் | டெலோ | ததேகூ | align= | **தெரிவு செய்யப்பட்டார்** |
| 2010 அரசுத்தலைவர் | இலங்கை | சுயேச்சை | align= | தெரிவு செய்யப்படவில்லை |  |
| 2010 நாடாளுமன்றம் | யாழ்ப்பாண மாவட்டம் | ததேவிகூ/இவிமு | align= | தெரிவு செய்யப்படவில்லை |  |
| 2011 உள்ளூராட்சி | வல்வெட்டித்துறை நகரசபை | டெலோ | ததேகூ | align= | **தெரிவு செய்யப்பட்டார்** |
| 2013 மாகாணசபை | யாழ்ப்பாண மாவட்டம் | டெலோ | ததேகூ | align= | **தெரிவு செய்யப்பட்டார்** |
| 2015 நாடாளுமன்றம் | குருணாகல் மாவட்டம் | சுயேச்சை | தெரிவு செய்யப்படவில்லை |  |  |
| 2019 அரசுத்தலைவர் | இலங்கை | சுயேச்சை | align= | தெரிவு செய்யப்படவில்லை |  |
| 2020 நாடாளுமன்றம் | யாழ்ப்பாண மாவட்டம் | TTK | தமதேகூ | தெரிவு செய்யப்படவில்லை | } |
# கோபனாவன் பல்கலைக்கழகம்

**கோபனாவன் பல்கலைக்கழகம்** (University of Copenhagen; UCPH), டென்மார்க்கிலுள்ள பழமையான, இரண்டாவது பெரிய பல்கலைக்கழகமும், ஆராய்ச்சி மையமுமாகும். உயர்கல்வி படிப்பிற்கான பொது மையமாக (studium generale) 1479-ஆம் ஆண்டில் தொடங்கப்பட்ட இப்பல்கலைக்கழகமானது, உப்சாலா பல்கலைக்கழகத்தையடுத்து (1477) இசுகாண்டினேவியாவிலுள்ள இரண்டாவது பழமையான உயர்கல்வி மையமாகும். இப்பல்கலைக்கழகம் 37,000-க்கும் மேலான மாணவர்களையும், 7,000-க்கும் அதிகமான பணியாளர்களையும் கொண்டுள்ளது. கோபனாவனைச் சுற்றிப் பல வளாகங்களை இப்பல்கலைக்கழகம் கொண்டுள்ளது. இதில் பழமையானது மைய கோபனாவனில் உள்ளது. பெரும்பாலான பயிற்சி வகுப்புகள் தானிசு மொழியில் கற்றுக் கொடுக்கப்பட்டாலும், பல பயிற்சி வகுப்புகள் ஆங்கிலத்திலும், சில இடாய்ச்சு மொழியிலும் நடத்தப்படுகின்றன. இதன் வரவு செலவுத் திட்டம் 2011-ல் 7,803,414,000 (DKK) ($1.4 பில்லியன்) தானிசு குரோனேவாக இருந்தது.
# வலென்சியா பல்கலைக்கழகம்

**வலென்சியா பல்கலைக்கழகம்** (University of Valencia; UV) எசுப்பானியாவில் உள்ள மூன்றாவது பெரிய நகரமான வலென்சியாவில் உள்ளது. இப்பல்கலைக்கழகம் எசுப்பானியாவில் உள்ள மிகப் பழமையான, முன்னணிக் கல்வி நிறுவனமாகும். 1499-ஆம் ஆண்டு நிறுவப்பட்ட இப்பல்கலைக்கழகத்தில் தற்போது சுமார் 55,000 மாணவர்கள் உள்ளார்கள். வலென்சியா பல்கலைக்கழகம் மூன்று பெரிய வளாகங்களில் உள்ளது.
# தேச. மங்கையர்க்கரசி

**தேச. மங்கையர்க்கரசி** (பிறப்பு: 19 மே 1984) தமிழ்நாட்டின் தமிழ் இலக்கிய, சமயச் சொற்பொழிவாளர்.
# தேச. மங்கையர்க்கரசி

## வாழ்க்கைச் சுருக்கம்

தேச. மங்கையர்க்கரசி தேவி சண்முகம், பாக்கியலட்சுமி ஆகியோருக்கு மதுரையில் பிறந்தவர். இவருக்கு ஒரு சகோதரியும், ஒரு சகோதரரும் உண்டு. எட்டாவது வகுப்பு வரை மதுரையில் தெப்பக்குளத்தில் அமைந்துள்ள ரோசரி சர்ச் பள்ளியிலும், பின்னர் மதுரையில் உள்ள ஈ. வே. ரா நாகம்மை பள்ளியிலும் படித்தார். மதுரை காமராசர் பல்கலைக்கழகத்தில் அஞ்சல் வழிக் கல்வி மூலம் இளநிலை (தமிழ் இலக்கியம்) பயின்று பட்டம் பெற்றார். தமிழ், தெலுங்கு மற்றும் மலையாள மொழிகள் இவருக்கு தெரியும்.
# தேச. மங்கையர்க்கரசி

## இலக்கியப் பணி

தந்தையின் ஊக்குவிப்பில் மேடைகளில் இலக்கியச் சொற்பொழிவாற்றத் தொடங்கினார். திருக்குறள், தேவாரம், திருவாசகம் மற்றும் பிற தமிழ்ப் பாயிரங்களில் புலமை பெற்றார். கர்நாடக சங்கீதம் முறைப்படி கற்றுக் கொண்ட இவர் பரதநாட்டியக் கலையிலும் தேர்ச்சி பெற்றார்.  
இலண்டன், இலங்கை, சிங்கப்பூர், மலேசியா, சுவிட்சர்லாந்து, மொரீசியசு போன்ற நாடுகளில் இலக்கிய உரைகள் ஆற்றியுள்ளார். இவரது இலக்கியச் சொற்பொழிவுகள் 12 குறுந்தகடுகளாக வெளிவந்துள்ளன.
# தேச. மங்கையர்க்கரசி

## எழுதிய நூல்கள்

1. இந்து மதம் என்ன சொல்கிறது?
1. நூறு ஆண்டுகள் இன்பச் சுற்றுலா
# தேச. மங்கையர்க்கரசி

## விருதுகளும், பட்டங்களும்

- கலைமாமணி, பெப்ரவரி 13, 2011
- *கிருபானந்தவாணி* எனும் பட்டம்
# மூன்று மங்கள வார்த்தை செபம்

, 1282]]  
**மூன்று மங்கள வார்த்தை செபம்** என்பது கத்தோலிக்க திருச்சபையில் மரபு சார்ந்த மரியாவின் பக்தி முயர்சிகளில் ஒன்றாகும். இது நாள்தோறும் மரியாவை நோக்கி மங்கள வார்த்தை செபத்தினை மும்முறை செபிப்பது ஆகும். இதை இரவு தூங்குவதற்கு முன், ஆன்மசோதனை செய்துவிட்டு செபிப்பது வழக்கம். இப்பழக்கத்தை புனிதர்களான அந்தோனியார், அல்போன்ஸ் மரிய லிகோரி, ஜான் போஸ்கோ முதலியோர் பின்பற்றினர், பிறரையும் பின்பற்ற ஊக்குவித்தனர். தூய கன்னி மரியாவிடமிருந்து பல புனிதருக்கு இது குறித்த காட்சிகள் கிடைக்கப்பட்டிருப்பதாக நம்பப்படுகின்றது.  
திருத்தந்தை இருபத்திரண்டாம் யோவானால் இச்செபமானது முதலில் 1318இலும் பின்னர் 1327இலும் பரிந்துரைக்கப்பட்டு பரிபூரண பலன் உடையதாக 1846இல் அறிவிக்கப்பட்டது.. இவ்வழக்கமானது முதலில் பிரான்சிஸ்கன் சபையினாரிடம் துவங்கி பின்னர் அது மூவேளை செபமாக மாறியது.
# டெல்டா படை

**1வது சிறப்புப் படைகள் நடவடிக்கை சிறு படைப்பிரிவு-டெல்டா** (*1st Special Forces Operational Detachment-Delta*, *1st SFOD-D*; பொதுவாக *"டெல்டா போஸ்"*; *Delta Force* என அறியப்படும்) அல்லது **டெல்டா படை** என்பது ஐக்கிய அமெரிக்காவின் நான்கு அந்தரங்கச் சிறப்புப் பிரிவு பயங்கரவாதத் தடுப்பு மற்றும் சிறப்பு நோக்கப் பிரிவுகளில் ஒன்றாகும். இது ஆரம்பத்தில் ஐக்கிய அமெரிக்க பாதுகாப்புத் திணைக்களத்தினால் "சண்டை உபயோகக் குழு" என பட்டியலிடப்பட்டது. ஆனால் உத்தியோகபூர்வமாக "தரைப்படையின் பிரிக்கப்பட்ட கூறுகள்" என மீளமைப்புப் பெற்றது.
# அரச கடற்படை

**அரச கடற்படை** (*Royal Navy*) என்பது பிரித்தானிய ஆயுதப்படைகளின் முதன்மை கடற் போருக்கான சேவைப் பிரிவாகும். இதன் 16ம் நூற்றாண்டு ஆரம்பத்தைத் பின்தொடர்ந்தால், இது பழமையான சேவைப்பிரிவும் "முக்கிய சேவை" என்று அறியப்பட்டதும் ஆகும். 17ம் நூற்றாண்டு இறுதியிலிருந்து 20ம் நூற்றாண்டு வரையான காலப்பகுதியில் இது உலகிலுள்ள ஒர் பலமிக்க கடற்படையாகவும், பிரித்தானிய இராச்சியத்தை வல்லரசாக உருவாக்க முக்கிய பங்கும் வகித்த ஒன்றும் ஆகும்.
# உருமாற்ற வளர்காரணி-ஆல்ஃபா

**உருமாற்ற வளர்காரணி-ஆல்ஃபா** (Transforming growth factor-alpha; TGF-α) சில மனித புற்று நோய்களில் அதிக அளவில் உள்ளது. பெருவிழுங்கிகள், மூளைச் செல்கள், மேல்தோல் அணுக்கள் (keratinocytes) ஆகியவற்றால் உருவாக்கப்படும் உருமாற்ற வளர்காரணி-ஆல்ஃபா புறத்திசு வளர்ச்சியைத் தூண்டுகிறது. புறத்தோல் வளர் காரணியுடன் நெருங்கிய தொடர்புடைய இக் காரணி புறத்தோல் வளர்காரணி ஏற்பியுடன் இணைந்து ஒத்த விளைவுகளை ஏற்படுத்துகின்றது. இக் காரணி பாதிப்படைந்த வளர்ந்த மூளையில் நரம்பணுக்களின் பெருக்கத்தை தூண்டுகிறது.
# உருமாற்ற வளர்காரணி-ஆல்ஃபா

## இதையும் காண்க

- உருமாற்ற வளர்காரணி-பீட்டா
# வார்ப்புரு:Infobox WorldScouting

|captionstyle = adding-top:2pt;
|caption = }  
| image2 = }|alt=}|suppressplaceholder=yes}}  
|caption2=}  
|labelstyle = padding:0.2em 1.0em 0.2em 0.2em; background:transparent; line-height:1.2em; text-align:; font-size:90%;  
|label1 = }
|data1 = }  
|label2 = }
|data2 = }  
|label3 = }
|data3 = }  
|label4 = கருப்பொருள்
|data4 = }  
|label5 = Totem
|data5 = }  
|label6 = உரிமையாளர்
|data6 = }  
|label7 = வயது வீச்சு
|data7 = }  
|label8 = தலைமையகம்
|data8 = }
|class8 = label  
|label9 = அமைவிடம்
|data9 = }  
|data10 = }  
|label11 = நாடு
|data11 = }
|rowclass11 = adr
|class11 = country-name  
|label12 = ஆள்கூறுகள்
|data12 = }  
|label13 =
|data13 = }  
|label14 = நிலை
|data14 = }  
|label15 =
|data15 = }  
|label16 = விருதுகள்
|data16 = }  
|label17 =
|data17 = }  
|label18 = }
|data18 = }
|class18 = agent  
|label19 = }
|data19 = }
|class19 = agent  
|label20 = }
|data20 = }
|class20 = agent  
|label21 = }
|data21 = }
|class21 = agent  
|label22 = }
|data22 = }
|class22 = agent  
|label23 = தொடர்பு
|data23 = }  
|label24 = ஆளும் தரப்பு
|data24 = }  
|data25 =
cellspacing="0" cellpadding="0"
}  
|data26 =  
| belowstyle =
| belowclass=noprint
| below =
}}<noinclude>  
</noinclude>
# விண்ணக அரசியே!

**விண்ணக அரசியே!** என்பது கிறித்தவ திருச்சபைகளில் பாடப்பெறும் மிகவும் பழைய மரியாவின் பாடலாகும். கத்தோலிக்க திருச்சபையில் தூய கன்னி மரியாவுக்கு திருப்புகழ்மாலையில் பாடப்படும் திருவழிபாட்டு கால பாடல்கள் நான்கினுள் இதுவும் ஒன்றாகும். புனித சனியின் இரவு துவங்கி பெந்தக்கோஸ்து விழாவுக்கு அடுத்துவரும் ஞாயிறு முடிய உள்ள பாஸ்குகாலத்தில் மூவேளை செபத்திற்கு பதிலாக இது சொல்லப்படுவது வழக்கம்.
# விண்ணக அரசியே!

## செபத்தின் வரலாறு

இச்செபத்தின் ஆக்குனர் யார் என்பது குறித்த தகவல் இல்லை. 12ம் நூற்றாண்டு முதல் இது பழக்கத்தில் உள்ளது. ஆயினும் சில மரபுப்படி புனித பெரிய கிரகோரி ஒரு உயிர்ப்பு ஞாயிறு அன்று தேவத்தூதர்கள் இச்செபத்தின் முதன் மூன்றுவரியினை செபிப்பதை கேட்டு, கடவுளால் தூண்டப்பட்டு நான்காம் வரியினை இணைத்து பயன்படுத்தினார் என்பர்.
# விண்ணக அரசியே!

## தமிழில்

:விண்ணக அரசியே! மனம் களிகூரும். அல்லேலூயா.
:ஏனெனில் இறைவனைக் கருத்தாங்கும் பேறு பெற்றீர். அல்லேலூயா.  
:தாம் சொன்னபடியே அவர் உயிர்த்தெழுந்தார். அல்லேலூயா.
:எங்களுக்காக இறைவனை மன்றாடும். அல்லேலூயா.  
:கன்னி மரியே! அகமகிழ்ந்து பூரிப்பு அடைவீர். அல்லேலூயா.
:ஏனெனில் ஆண்டவர் உண்மையாகவே உயிர்த்தெழுந்தார். அல்லேலூயா.  
**மன்றாடுவோமாக:** இறைவா / உம்முடைய திருமகனும் எங்கள் ஆண்டவருமாகிய இயேசு கிறிஸ்துவின் உயிர்த்தெழுதலால் / உலகம் மகிழத் திருவுளம் கொண்டீரே! / அவருடைய அன்னையாகிய கன்னி மரியாவின் பரிந்துரையால் / நாங்கள் நிலை வாழ்வின் பெரு மகிழ்வில் பங்கு பெற / அருள் புரியும். / எங்கள் ஆண்டவராகிய இயேசு கிறிஸ்து வழியாக / உம்மை மன்றாடுகிறோம். / ஆமென்.
# புறத்தோல் வளர்காரணி

**புறத்தோல் வளர்காரணி** (Epidermal growth factor; EGF) என்னும் வளர்ச்சிக் காரணி புறத்தோல் வளர்காரணி ஏற்பியுடன் இணைந்து செல் வளர்ச்சி, பெருக்கம், மாறுபாடடைதல் ஆகியவற்றைத் தூண்டுகிறது. மனித புறத்தோல் வளர்காரணி 6045-டால்டன் புரதமாகும். இதில், 53 அமினோ அமிலக் கூறுகளும், மூன்று மூலக்கூறக இருசல்பைடு இணைப்புகளும் உள்ளன.
# புறத்தோல் வளர்காரணி

## வரலாறு

புறத்தோல் வளர்காரணியைக் கண்டறிந்ததற்காக ஸ்டான்லி கோஹன், ரீட்டா லெவி-மோன்டால்கினிக்கு 1986ம் ஆண்டிற்கான மருத்துவம் அல்லது உடலியங்கியலுக்கான நோபல் பரிசு கொடுக்கப்பட்டது.
# புறத்தோல் வளர்காரணி

## செயல்பாடு

உயிரணுக்களின் பெருக்கம், மாறுபாடடைதல், வாழ்வு ஆகியவற்றில் புறத்தோல் வளர்காரணி பங்குகொள்கிறது.
# கிருபை தயாபத்து செபம்

**கிருபை தயாபத்து செபம்** அல்லது "**இரக்கத்தின் அரசி செபம்**" என்பது, கத்தோலிக்க திருச்சபையில் தூய கன்னி மரியாவுக்கு திருப்புகழ்மாலையில் பாடப்படும் திருவழிபாட்டு கால பாடல்கள் நான்கினுள் ஒன்றாகும். வழக்கமாக இது திரித்துவ ஞாயிறுக்கு முன் இரவு துவங்கி திருவருகைக் கால முதல் ஞாயிறுவரை திருப்புகழ்மாலையின் இரவு செபத்தில் பயன்படுத்தப்படுகின்றது. இச்செபமானது கத்தோலிக்க செபமாலையின் நிறைவுசெய்யும் விதமாகவும் பலரால் பயன்படுத்தப்படுகின்றது. இச்செபம் நடுக் காலமுதல் பழக்கத்தில் உள்ளது.
# கிருபை தயாபத்து செபம்

## தமிழில் செபம் (பழைய வழக்கு)

கிருபை தயாபத்துக்கு மாதாவாயிருக்கிற எங்கள் இராக்கினியே வாழ்க! எங்கள் ஜீவியமே, எங்கள் தஞ்சமே, எங்கள் மதுரமே வாழ்க! பரதேசிகளாயிருக்கிற நாங்கள் ஏவையின் மக்கள், உம்மைப் பார்த்து கூப்பிடுகின்றோம். இந்தக் கண்ணீர்க் கணவாயிலே நின்று பிரலாபித்தழுது, உம்மையே நோக்கிப் பெருமூச்சு விடுகிறோம். ஆதலால் எங்களுக்காக வேண்டி மன்றாடுகிற தாயே, உம்முடைய தயாளமுள்ள திருக்கண்களை எங்கள் பேரில் திருப்பியருளும். இதனன்றியே நாங்கள் இந்தப் பரதேசம் கடந்த பிற்பாடு உம்முடைய திருவயிற்றின் கனியாகிய இயேசுநாதருடைய பிரத்தியட்சமான தரிசனத்தை எங்களுக்குத் தந்தருளும். கிருபாகரியே, தயாபரியே, பேரின்ப ரசமுள்ள கன்னிமரியாயே!  
- இயேசு கிறிஸ்து நாதருடைய திரு வாக்குத்தத்தங்களுக்கு நாங்கள் பாத்திரவான்களாய் இருக்கத்தக்கதாக  
- சர்வேசுரனுடைய பரிசுத்த மாதாவே எங்களுக்காக வேண்டிக்கொள்ளும். -ஆமென்.  
ஜெபிப்போமாக
சர்வ சக்தியுடையவருமாய் நித்தியருமாய் இருக்கிற இறைவா! முத்திபேறுபெற்ற கன்னித்தாயான மரியாயினுடைய ஆத்துமமும் சரீரம் தூய ஆவியின் அனுக்கிரகத்தினாலே தேவரீருடைய திருமகனுக்கு யோக்கியமான பீடமாயிருக்க ஏற்கனவே நியமித்தருளினீரே. அந்த திவ்விய தாயை நினைத்து மகிழ்கிற நாங்கள் அவளுடைய இரக்கமுள்ள மன்றாட்டினாலே இவ்வுலகில் சகலப் பொல்லாப்புக்களிலேயும் நித்திய மரணத்திலேயும் நின்று இரட்சிக்கப்படும்படிக்கு கிருபை கூர்ந்தருளும். இந்த மன்றாட்டுக்களையெல்லாம் எங்கள் ஆண்டவராகிய இயேசுநாதருடைய திருமுகத்தைப் பார்த்து எங்களுக்குத் தந்தருளும். -ஆமென்.
# கிருபை தயாபத்து செபம்

## தமிழில் செபம் (புதிய வழக்கு)

இரக்கத்தின் அன்னையாகிய எங்கள் அரசியே வாழ்க! எங்கள் வாழ்வே, தஞ்சமே, இனிமையே வாழ்க! நாடிழந்து தவிக்கும் நாங்கள் ஏவையின் மக்கள், உம்மைப் பார்த்து கூப்பிடுகிறோம். இந்த கண்ணீர் பள்ளத்தாக்கிலே நின்று மனம் நொந்து அழுது, உம்மையே நோக்கிப் பெருமூச்சு விடுகிறோம். ஆதலால் எங்களுக்காக வேண்டி மன்றாடுகிற தாயே, உம்முடைய இரக்கமுள்ள திருக்கண்களை எங்கள்பேரில் திருப்பியருளும். மேலும் நாங்கள் இந்த வேற்றிடம் கடந்த பிறகு, உம்முடைய திருவயிற்றின் கனியாகிய இயேசு கிறிஸ்து நாதருடைய, முழுமையான தரிசனத்தை எங்களுக்குத் தந்தருளும், இரக்கமும் கனிவும் இனிமையும் உள்ள கன்னி மரியாவே!
# கிருபை தயாபத்து செபம்

## தமிழில் செபம் (புதிய வழக்கு - கவிதை நடையில் திருப்புகழ்மாலையில் உள்ளபடி)

:வாழ்க அரசியே தயைமிகு அன்னையே
:வாழ்வே இனிமையே தஞ்சமே வாழ்க
:தாயகம் இழந்த ஏவையின் மக்கள்
:தாயே என்றுனைக் கூவி அழைத்தோம்.  
:கண்ணீர்க் கணவாய் நின்றுனை நோக்கி
:கதறியே அழுதோம் பெருமூச் செறிந்தோம்
:ஆதலால் எமக்காய் பரிந்து உரைப்பவளே
:அன்புடன் எம்மைக் கடைக்கண் பாராய்.  
:உன்திரு வயிற்றின் கனியாம் இயேசுவை
:இம்மை வாழ்வின் இறுதியில் காட்டுவாய்
:கருணையின் உருவே தாய்மையின் கனிவே
:தருவாம் இனிமையே கன்னி மரியே. ஆமென்
# புறத்தோல் வளர்காரணி ஏற்பி

இணைந்தக் கூட்டின் படிகவடிவத் தோற்றம்]]  
**புறத்தோல் வளர்காரணி ஏற்பி** (Epidermal growth factor receptor [EGFR; ErbB-1; HER1 (மனிதர்)] என்பது புறத்தோல் வளர்காரணி குடும்பத்தைச் சேர்ந்த செல்புற புரத ஈந்தணைவிகளுக்கான, உயிரணுக்களின் மேற்பரப்பிலுள்ள ஏற்பியாகும். இது, ஏற்பி டைரோசின் கைனேசு (receptor tyrosine kinase) வகையைச் சேர்ந்ததாகும்.  
புறத்தோல் வளர்காரணி, புறத்தோல் வளர்காரணி ஏற்பியை வான்டெர்பில்ட் பல்கலைக்கழகத்தைச் சேர்ந்த ஸ்டான்லி கோஹன் கண்டறிந்தார். வளர்காரணிகளைக் கண்டறிந்தமைக்காக ரீட்டா லெவி-மோன்டால்கினியுடன் 1986ம் ஆண்டிற்கான மருத்துவம் அல்லது உடலியங்கியலுக்கான நோபல் பரிசை ஸ்டான்லி கோஹன் பகிர்ந்து கொண்டார்.
# மெய்ஞ்ஞான விளக்கம்

**மெய்ஞ்ஞான விளக்கம்** என்னும் நூல் இருந்தது என்பதை உரைநூல்களின் வாயிலாக அறிகிறோம்.  
சாத்திரக் கருத்துகளில் தனி ஒரு கருத்தை மட்டும் எடுத்துக்கொண்டு விளக்கும் நூல்கள் பல தோன்றின. இவற்றிற்குத் தோன்றுவாயாக அமைந்த நூல் 'மனவாசகம் கடந்தார்' என்பவர் இயற்றிய 'உண்மை விளக்கம்' என்னும் நூல். அந்த வரிசையில் இந்த மெய்ஞ்ஞான விளக்கம் என்னும் நூலும் ஒன்று. மதுரைச் சிவபிரகாசரும், வெள்ளியம்பலவாணத் தம்பிரானும் இந்த நூலின் பாடல்களை எடுத்தாண்டுள்ளனர்.  
இது வெண்பாவால் ஆன நூல். மு. அருணாசலம் இங்குக் குறிப்பிடப்பட்டுள்ள மேற்கோள் நூலில் பதினோரு பாடல்களை எடுத்துத் தந்துள்ளார்.
##### பாடல் - எடுத்துக்காட்டு
நனவு தனிக் கருவி முப்பத்து ஐந்து ஆகும்  
கனவு இருபத்து ஓர் ஐந்தால் காணில் - முனி சுழுத்தி  
மூன்று ஆகும் காலை முழுத் துரியம் ஓர் இரண்டே  
ஊன்றும் அதீதம் தரும் மான் ஒன்று.  
மாயை பகுதி தனை வந்திடும் எங்கும் காலம்  
ஏயும் நியதி சிந்தையை இயற்றும் - மாயக்  
கலை அகந்தை வித்தை புத்தி காண் மனத்தை ராக  
மாலை புருடன் ஐந்தும் ஆம்.  
##### அடிக்குறிப்பு
# அடூர் பாசி

**அடூர் பாசி** என்று அறியப்படும் கே. பாஸ்கரன் நாயர் (1 மார்ச் 1929 - 29 மார்ச் 1990), கேரளாவைச் சேர்ந்த ஒரு இந்திய நடிகர் மற்றும் திரைப்பட இயக்குநர் ஆவார். 1950 ஆம் ஆண்டு முதல் 1980 வரையான மலையாளத் திரைப்படங்களில், எவர் கிரீன் ஹீரோவான பிரேம் நசீரின் நகைச்சுவைக் காட்சிகளில் இவரது பெருங்களிப்புடைய செயல்களும் பாத்திரங்களும் நகைச்சுவைக் காட்சிகளாக அமைந்தன. இவர் சரளமான ஆங்கிலத்தில் தனது சொற்பொழிவுகளுக்காகவும் பிரபலமானவராக அறியப்படுகிறார். இவர், 1970களின் பிற்பகுதியில் மூன்று மலையாளப் படங்களை இயக்கினார். புகழ் பெற்ற மலையாளத் திரைப்பட இயக்குநர்களில் ஒருவராக அறியப்படுகிறார். இவர், மலையாளத் திரைப்படங்களில் சிலவற்றில் நடித்தும் பாடியும் உள்ளார்.
# அடூர் பாசி

## இயக்கியவை

- *மாடத்தருவி* (1967)
- *குடும்பம்* (1967)
- ''ரகுவம்சம் (1978)
# அடூர் பாசி

## நடித்தவை
# அடூர் பாசி

## விருதுகள்

**கேரள மாநில விருதுகள்**  
- 1974 சிறந்த நடிகர் – *சட்டக்காரி*
- 1979 சிறந்த நடிகர்– *சிறியசண்டெ க்ரூர க்ரித்யங்கள்*
- 1984:– *ஏப்ரல் 18*
# நோக்கியா லூமியா 1020

நோக்கியா லூமியா 1020 என்பது 2013 ஆம் ஆண்டு ஜூலை 11 ஆம் நாள் வெளியான திறனறிபேசி. இது நோக்கியாவின் தயாரிப்பில், விண்டோசு இயங்குதளத்துடன் கூடிய தொடுதிரை வசதி கொண்டது. பியூர்வியூ புரோ என்ற தொழினுட்பத்தின் மூலம், தரமான, உயர்ரக புகைப்படங்களை எடுக்க முடியும்.
# உழவூர்

கேரளத்தின் கோட்டயம் மாவட்டத்தில் **உழவூர்** கிராம பஞ்சாயத்தின் கீழ் உட்பட்ட கிராமம் இது.
இந்தியாவின் பத்தாவது குடியரசுத் தலைவர் கே. ஆர். நாராயணன் இவ்வூரைப் பிறப்பிடமாகக் கொண்டவர்.  
அருகில் உள்ள முக்கிய நகரங்கள்
- கொச்சி (54 கி.மீ)
- கோட்டயம் (31.5 கி.மீ)
- திருச்சூர் (104 கி.மீ)
- திருவனந்தபுரம் (190 கி.மீ)
- வாகமண் (50 கி.மீ)
- குமரகம் (45 கி.மீ)
# உழவூர்

## போக்குவரத்து

சாலைப் போக்குவரத்திற்கு பாலை என்னும் ஊர் உள்ளது. தொடருந்து நிலையங்களில் கோட்டயம், எறணாகுளம் தொடருந்து நிலையங்கள் அருகில் உள்ளன. வான்வழிப் போக்குவரத்திற்கு ஏதுவாக கொச்சி, நெடும்பாசேரி வானூர்தி நிலையங்கள் அருகிலுள்ளன.
# உழவூர்

## பெயர்க் காரணம்

இங்கு உழவுத் தொழில் முதன்மையானது என்பதால், உழவு, ஊர் என்னும் சொற்களைக் கொண்டு இவ்வூர் இப்பெயரை அடைந்தது.
# உழவூர்

## மக்கள்

இங்கு வாழும் மக்கள் கிறித்தவ, இந்து சமய நம்பிக்கையைக் கொண்டுள்ளனர்.
# உழவூர்

## அண்டைக் கிராமங்கள்

- மோனிப்பள்ளி
- வெளியன்னூர்
- கூத்தாட்டுகுளம்
- எலஞ்ஞி
- குறவிலங்ஙாட்
# வாகமண்

**வாகமண்** என்பது கேரளத்தில் கோட்டயம் மாவட்டத்தில் அமைந்துள்ள நகரம். இவ்வூர் இடுக்கி, கோட்டயம் மாவட்டங்களின் எல்லையில் உள்ளது. மலைகளால் சூழப்பட்ட இவ்வூர் சுற்றுலாத்தலமாகும்.
இங்கு கேரள அரசின் கால்நடையியல் பல்கலைக்கழகத்தின் கிளை உள்ளது.  
அழகிய மலைவாசஸ்தலமான வாகமண், அதன் புல்வெளிகள், பைன் காடுகள் மற்றும் மூடுபனி நிறைந்த நிலப்பரப்புகளுக்குப் பெயர் பெற்றது. "வாகமண்" என்ற பெயர் "வாகா" (மலர்) மற்றும் "முடி" (மலை) ஆகியவற்றை இணைத்து, அதன் மலைகளை அலங்கரிக்கும் மலர் அழகைக் குறிக்கிறது.  
இந்தியாவின் கேரளாவில் உள்ள ஒரு பிரபலமான மலைவாசஸ்தலமான வாகமண், அதன் அழகிய காட்சிகள் மற்றும் சாகச நடவடிக்கைகளுக்கு பெயர் பெற்றது. இது அதன் பசுமையான புல்வெளிகள், பைன் காடுகள் மற்றும் தேயிலைத் தோட்டங்களுக்கு பிரபலமானது, இது நகர வாழ்க்கையிலிருந்து அமைதியான தப்பிப்பை வழங்குகிறது. கூடுதலாக, பாராகிளைடிங், மலையேற்றம் மற்றும் பாறை ஏறுதல் போன்ற சாகச நடவடிக்கைகளுக்கும் வாகமண் பிரபலமானது.  
மேற்குத் தொடர்ச்சி மலைகளில் கடல் மட்டத்திலிருந்து 1,100 மீட்டர் (3,600 அடி) உயரத்தில் வாகமண் அமைந்துள்ளது. இது குளிர்ந்த காலநிலையைக் கொண்டுள்ளது, கோடை வெப்பநிலை நண்பகலில் 10–23 °C (50–73 °F)10-23 °C ஐ எட்டும்.  
கேரளாவின் இடுக்கி மாவட்டத்தில் அமைந்துள்ள வாகமண், நகர வாழ்க்கையின் குழப்பத்திலிருந்து அமைதியான தப்பிப்பை வழங்கும் ஒரு மயக்கும் மலைவாசஸ்தலமாகும். பசுமையான புல்வெளிகள், பைன் காடுகள் மற்றும் மூடுபனி மூடிய மலைகளுக்கு பெயர் பெற்ற வாகமண், இயற்கை ஆர்வலர்கள் மற்றும் சாகச ஆர்வலர்களுக்கு ஒரு புகலிடமாகும்.  
வாகமோனில் வீட்டுத் தேவைகள் மற்றும் மளிகைப் பொருட்களை வாங்குவதற்கு கிரீன் ஸ்டோர்ஸ், அல்-ஐன் ஸ்டோர்ஸ், சப்ளைகோ சூப்பர் மார்க்கெட், இடுக்கி பஜார், குட்வில் ஃபேமிலி ஷாப், பிமார்க் சூப்பர் மார்க்கெட் அனைத்தும் நல்ல இடங்கள்.
# வாகமண்

## போக்குவரத்து

தொடுபுழையில் இருந்து 43 கி.மீ தொலைவிலும், பாலையில் இருந்து 37 கி.மீ தொலைவிலும், குமுளியில் இருந்து 45 கி.மீ தொலைவிலும், கோட்டயத்தில் இருந்து 65 கி.மீ தொலைவிலும், காஞ்ஞிரப்பள்ளியில் இருந்து 40 கி.மீ தொலைவிலும், கொச்சியில் இருந்து 102 கி.மீ தொலைவிலும், காஞ்ஞாற்றில் இருந்து 16 கி.மீ தொலைவிலும் அமைந்துள்ளது. அருகிலுள்ள விமான நிலையம் கொச்சியிலுள்ளது. கோட்டயத்திலுள்ள தொடருந்து நிலையமே அருகிலுள்ள தொடர்வண்டி நிலையமாகும்.
# சயேட்டெட் 13

**சயேட்டெட் 13** (*Shayetet 13*, (, அர்த்தம் *சிறு கப்பற்படை 13*) என்பது இசுரேலிய கடற்படையின் சிறப்பு கடற்படை அதிரடிப்படைப் பிரிவாகும். இப்பிரிவு இசுரேலிய பாதுகாப்புப் படைத்துறைகளின் சிறப்பு படைப்பிரிவின் முதன்மையான பிரிவுகளில் ஒன்றாகும். சயேட்டெட் 13 கடல்-தரை திடீர் தாக்குதல், பயங்கரவாத தடை, நாசவேலை, கடல்சார் புலனாய்வு திரட்டல், கடல்சார் பயணக்கைதி மீட்பு, கப்பலினுள் அதிரடி ஆகியவற்றில் சிறப்புப் பெற்றது. இப்பிரிவு இசுரேலின் ஏறக்குறைய எல்லா முக்கிய போர்களிலும் ஏனைய செயற்பாடுகளிலும் பங்கெடுத்துள்ளது. இது இசுரேல் இராணுவத்தின் அதி அந்தரங்கமான பிரிவுகளில் ஒன்றாகும். இதன் நடவடிக்கைகளின் விபரங்கள், செயற்பாட்டு நிலையிலுள்ள நபர்களின் அடையாளங்கள் என்பன மிக முக்கியமான மறைக்கப்பட்ட விடயங்களாகவுள்ளன. இப்பிரிவு உலலகிலுள்ள சிறந்த சிறப்புப் படைகளுடன் சேர்த்து நோக்கப்படுகின்றது. இது அமெரிக்கவின் நேவி சீல்ஸ் மற்றும் பிரித்தானியாவின் *சிறப்பு படகு சேவை*யுடனும் ஒப்பிடப்படுகின்றது.
# மோனிப்பள்ளி

கேரளத்தின் கோட்டயம் மாவட்டத்தில் உழவூர் கிராம பஞ்சாயத்திற்கு உட்பட்டது இக்கிராமம்.
முற்காலத்தில், மோகனப்பள்ளி (அழகிய ஊர்) என்றும் முனிப்பள்ளி (முனிவர்களின் இடம்) என்றும் அழைக்கப்பட்டது. திருவாங்கூர் சமஸ்தானத்தின் மையப் பகுதியில் அமைந்திருந்த இவ்வூர் இஞ்சி, சுக்கு விற்பனைக்கு பெயர் பெற்றிருந்தது. கிறித்தவ தேவாலயங்களும், கோயில்களும் உள்ளன.
# மோனிப்பள்ளி

## வேளாண்மை

மஞ்சள், ரப்பர், இஞ்சி ஆகியன விளைகின்றன. இஞ்சியில் இருந்து எடுக்கப்படும் மோனிப்பள்ளி சுக்கு பிரபலமான ஒன்று.
# மோனிப்பள்ளி

## போக்குவரத்து

சாலை வழி - கூத்தாட்டுகுளத்திற்கும் குறவிலங்ஙாடிற்குமான சாலையில் இடையில் அமைந்துள்ளது மோனிப்பள்ளி.
ரயில் வழி - கோட்டயம்
விமான வழி - கொச்சி, நெடும்பாசேரி
# மோனிப்பள்ளி

## அண்டைக் கிராமங்கள்

- உழவூர்
- வெளியன்னூர்
- கூத்தாட்டுகுளம்
- எலஞ்ஞி
- குறவிலங்ஙாட்
# சயேரெட் மட்கல்

**சயேரெட் மட்கல்** (*Sayeret Matkal*, என்பது இசுரேலிய பாதுகாப்புப் படைகளின் சிறப்புப் படைப் பிரிவு ஆகும். முதலாவதும் மிக முக்கியமானதுமான கள புலனாய்வு சேகரிப்புப் பிரிவான இது தந்திரோபாய புலனாய்வுத் தகவல் பெறுவதற்காக எதிரியின் இடத்தின் ஆழ் புலனாய்வு நடவடிக்கையில் ஈடுபடல் உட்பட பங்கரவாத எதிர்ப்பு மற்றும் பயணக்கைதி மீட்பினை இசுரேலுக்கு வெளியிலும் செய்கின்றது. இப்பிரிவு பிரித்தானியாவின் சிறப்பு வான்சேவையினை மாதியாகக் கொண்டு, அதன் விருதுவாக்கான "யார் வெற்றிக்குத் துணிந்தவர்கள்" என்பதை தன் விருதுவாக்காகக் கொண்டது. இது நேரடியாக இசுரேலிய பாதுகாப்புப் படைகளின் இராணுவ புலனாய்வு இயக்குநர் அலுவலகத்தின் கீழ் இயங்குகின்றது. இது இசுரேலிய பாதுகாப்புப் படையில் "பிரிவு" என அழைக்கப்படும்.
# விக்கிப்பீடியா:முதற்பக்கக் கட்டுரைகள்/ஜூலை 28, 2013

**பிரமிடு** என்பது பட்டைக்கூம்பு வடிவில் அமைந்த ஒரு கட்டிட அமைப்பு ஆகும். இதன் அடி பெரும்பாலும் சதுரமாக அமைந்திருக்கும். எனினும், இது முக்கோணம், வேறுவகைப் பல்கோணங்கள் ஆகிய வடிவங்களிலும் அமையலாம். இக்கட்டிடங்களின் நிறையில் பெரும் பகுதி அடிப்பகுதியில் அமைந்திருப்பதால், இவற்றின் புவியீர்ப்பு மையம் நிலத்துக்கு அண்மையில் அமைந்திருக்கும். இதனால், சில பழங்கால நாகரிக மக்கள் உறுதியான நினைவுச் சின்னங்களை அமைப்பதற்கு இந்த வடிவத்தையேத் தேர்ந்தெடுத்தனர். பல ஆயிரம் ஆண்டுகளாக உலகின் மிகப்பெரிய அமைப்புக்கள் அனைத்தும் பிரமிடுகளாகவே இருந்தன. முதலில் எகிப்தில் டாசுர் நக்குரோபோலிசில் உள்ள சிவப்புப் பிரமிட்டும், பின்னர் கூபுவின் பெரிய பிரமிடும் மிகப்பெரிய அமைப்புக்களாக இருந்தன. பழைய ஏழு உலக அதிசயங்களுள் இன்றும் நிலைத்திருப்பது கூபுவின் பெரிய பிரமிடு மட்டும்தான். பிரமிடு வடிவிலான கட்டிடங்கள் எகிப்தியர், மாயர், சுமேரியர் உள்ளிட்ட பல பழம் நாகரிக மக்களால் அமைக்கப்பட்டன. பிரமிடுகள் எகிப்துடன் அடையாளப்படுத்தப்பட்டாலும் உலகின் மிகக் கூடுதலான பிரமிடுகளைக் கொண்ட நாடாக சூடான் விளங்குகிறது. **மேலும்**
---  
சோமசுந்தர பாரதியார் (சூலை 27, 1879 - திசம்பர் 14, 1959) என்னும் *நாவலர் சோமசுந்தர பாரதியார்* சிறந்த தமிழறிஞர் ஆவார். தூத்துக்குடி மாவட்டம், எட்டயபுரம் எனும் ஊரில் பிறந்த இவரது இயற்பெயர் சத்தியானந்த சோமசுந்தரன். சுப்பிரமணிய பாரதிக்கு நண்பரான இவருக்கும், சுப்பிரமணிய பாரதியாருக்கும் யாழ்ப்பாணத்தில் இருந்து வந்த புலவர் இருவரது கவித்திறன்களையும் கண்டு மகிழ்ந்து ஒரே நேரத்தில் *பாரதி* என்ற பட்டத்தை வழங்கிச் சிறப்பித்தார். வழக்கறிஞராகவும், அண்ணாமலைப் பல்கலைக்கழகத்தில் தமிழ்த்துறைத் தலைவராகவும் பணியாற்றிய இவர் பல பாடல்களையும், நூல்களையும் எழுதியிருக்கிறார். குறிப்பாக, தொல்காப்பியத்தின் பொருள் இலக்கணப்பகுதியில் உள்ள அகத்திணை, புறத்திணை, மெய்ப்பாட்டியல் ஆகிய மூன்று இயல்களுக்கும் முழுமையாக உரை எழுதியிருக்கிறார். சமூகச் சீர்திருத்தத்தில் ஈடுபாடு கொண்ட இவர், ஈ. வெ. இராமசாமி நாயக்கர் தொடங்கிய சுயமரியாதை இயக்கத்தோடும் தொடர்புடையவராக இருந்தார். எனவே சடங்குகள் நீக்கிய திருமணம் உள்ளிட்ட விழாக்களை முன்னின்று நடத்தினார். மதுரை மாவட்டத்தின் தீண்டாமை ஒழிப்பு இயக்கத்தின் தலைவராகவும் செயற்பட்டார். இவர் இந்தி எதிர்ப்பு போராட்டத்திலும் முன்னின்று செயலாற்றியவர் என்பது குறிப்பிடத்தக்கது. **மேலும்**
# தூய நெஞ்சக் கல்லூரி (திருப்பத்தூர்)

**தூய நெஞ்சக் கல்லூரி** (Sacred Heart College) தமிழ்நாடு, திருப்பத்தூர் மாவட்டத்தில், இக்கல்லூரி, 'ஜான் போஸ்கோ சலேசிய சபையினரால்' நடத்தப்படும் ஓர் கல்விக் கூடமாகும். இக்கல்லூரியில் கலை, அறிவியல், வணிகம் ஆகிய துறைகளில் பட்டப்படிப்பு மற்றும் பட்டமேற்படிப்புகள் கற்பிக்கப்படுகின்றன. இக்கல்லூரியின் வீரமாமுனிவர் தமிழ் மன்றத்தின் சார்பில் முத்தமிழ் மன்ற விழா ஆண்டுதோறும் நடைபெறுகிறது. இது, திருவள்ளுவர் பல்கலைக்கழகத்துடன் இணைக்கப்பட்ட முதல்தரக் கல்லூரியாகும். எசுப்பானிய பாதிரியார் ஜோசெப் கரீனோ என்பவரால் 1951-ஆம் ஆண்டு நிறுவப்பட்டது.
# அரசினர் திருமகள் ஆலைக் கல்லூரி

**அரசினர் திருமகள் ஆலைக் கல்லூரி** (Govt. Thirumagal Mills College) தமிழ்நாடு, வேலூர் மாவட்டத்தில், குடியாத்தம் நகரத்தில் உள்ளது. இக்கல்லூரியில் கலை, அறிவியல், வணிகம் ஆகிய துறைகளில் பட்டப்படிப்பு மற்றும் பட்டமேற்படிப்புகள் கற்பிக்கப்படுகின்றன. இக்கல்லூரி, 1964-ஆம் ஆண்டு நிறுவப்பட்டது. இக்கல்லூரி, திருவள்ளுவர் பல்கலைக்கழகத்துடன் இணைக்கப்பட்டக் கல்லூரியாகும்.
கா. அ. சண்முக முதலியார் என்பவர் தானமாகக் கொடுத்த 47 ஏக்கர் இடம் மற்றும் 5 லட்ச ரூபாய் நிதி மூலம் இக்கல்லூரி ஆரம்பிக்கப்பட்டது.
# அரசினர் திருமகள் ஆலைக் கல்லூரி

## வழங்கும் படிப்புகள்

காலை 9.00 மணி முதல் பிற்பகல் 01.10 வரை முதலாவது சுழற்சியும், பிற்பகல் 01.20 முதல் 05.30 வரை இரண்டாவது சுழற்சியும் வகுப்புகள் நடைபெறுகிறது.
# அரசினர் திருமகள் ஆலைக் கல்லூரி

## வழங்கும் படிப்புகள்

### இளநிலைப் படிப்புகள்

| 1 | கணிதம் | 1965-66 | சுழற்சி 1
சுழற்சி 2 | தமிழ் வழி மற்றும் ஆங்கில வழி |  |
| --- | --- | --- | --- | --- | --- |
| 2 | பொருளியல் | 1965-66 | சுழற்சி 1 | ஆங்கில வழி |  |
| 3 | தாவரவியல் | 1969-70 | சுழற்சி 1
சுழற்சி 2 | தமிழ் வழி மற்றும் ஆங்கில வழி |  |
| 4 | இயற்பியல் | 1969-70 | சுழற்சி 1 | தமிழ் வழி மற்றும் ஆங்கில வழி |  |
| 5 | வேதியியல் | 1980-81 | சுழற்சி 1
சுழற்சி 2 | தமிழ் வழி மற்றும் ஆங்கில வழி |  |
| 6 | வணிகவியல் | 2005-06 | சுழற்சி 1 | ஆங்கில வழி |  |
| 7 | தமிழ் | 2012-13 | சுழற்சி 1 | தமிழ் வழி |  |
| 8 | ஆங்கிலம் | 2012-13 | சுழற்சி 1 | ஆங்கில வழி |  |
| 9 | கணினி அறிவியல் | 2012-13 | சுழற்சி 1 | ஆங்கில வழி |  |
| 10 | கணினி பயன்பாட்டியல் | 2013-14 | சுழற்சி 1 | ஆங்கில வழி |  |
| 11 | வரலாறு | 2013-14 | சுழற்சி 1 | ஆங்கில வழி |  |
| 12 | விலங்கியல் | 2013-14 | சுழற்சி 1 | ஆங்கில வழி | } |
# வானொலி கலைக்கூட 54 வலையமைப்பு

**வானொலி கலைக்கூட 54 வலையமைப்பு** அல்லது **கலைக்கூட 54 வலையமைப்பு** (*Radio Studio 54 Network* அல்லது *Studio 54 Network* - *ரேடியோ ஸ்டுடியோ 54 நெட்வொர்க்*) என்பது கலபிரியாவிலுள்ள லொக்ரி எனுமிடத்திலுள்ள ஒரு இத்தாலிய தனியார் வானொலி நிலையம் ஆகும். இதனுடைய ஒலிபரப்பு தென் இத்தாலியின் 5 வட்டாரங்களிலுள்ள ஒன்பது மாகாணங்களை அடைகின்றது.
# வில்லெல்மா

**வில்லெல்மா** அல்லது **வில்ஹெல்மா** என்பது ஒரு ஒருங்கிணைந்த தாவரவியல் மற்றும் விலங்குகள் காட்சியகமாகும். இது இடாய்ச்சுலாந்து நாட்டின் பாடன் வுயர்ட்டம்பெர்கு மாநிலத்தின் தலைநகரான இசுடுட்கார்ட்டு நகரத்தின் வடக்குப் பகுதியில் உள்ளது. இதன் பரப்பளவு 3I0 எக்டேர். அரச மாளிகையாகக் கட்டப்பட்ட இது பின்னர் தாவரவியல் பூங்காவாக மாற்றப்பட்டது. பின்னர் விலங்குகள் காட்சியகமும் ஏற்படுத்தப்பட்டது.  
ஐரோப்பாவில் தாவரவியல் பூங்காவும் விலங்குகள் காட்சியகமும் ஒன்றாக உள்ள ஒரே பெரிய காட்சியகம் இதுவே. இங்கு ஆயிரத்திற்கும் மேலான சிற்றினங்களை உள்ளடக்கிய 8000-க்கும் மேற்பட்ட விலங்குகளும் 5000-க்கும் மேற்பட்ட தாவர வகைகளும் உள்ளன.
# வில்லெல்மா

## குறிப்பிடத்தக்கவை

- அமேசான் குடில் - இக்குடில் அமேசான் காட்டின் சூழலை ஒத்தவாறு உருவாக்கப்பட்டுள்ளது. அங்கு காணப்படும் டூக்கான் பறவை, தாவரங்கள், மீன்கள் முதலியன காட்சிப்படுத்தப்பட்டுள்ளன.
- பூச்சிகள் காட்சியகம் - இங்கு வண்ணத்துப் பூச்சி உள்ளிட்ட பலவகையான பூச்சிகள் காட்சிப்படுத்தப்பட்டுள்ளன. மேலும் பூச்சிகளின் உடலுறுப்புகளை விளக்க மாதிரிப் பொம்மைகளும் வைக்கப்பட்டுள்ளன.
- மனிதக் குரங்குக் குடில் - இங்கு கொரில்லா, போனபோ, ஒராங்குட்டான் முதலிய விலங்குகள் (குடும்பமாக) காட்சிப்படுத்தப்பட்டுள்ளன.
- மீன்கள் காட்சியகம்
- ஊர்வன காட்சியகம்
- பறவைகள் காட்சியகம்
- செக்கோயா மரங்கள்
- மொரிசியசு குடில் - இங்கு கள்ளி உள்ளிட்ட பல வகையான தாவரங்கள் உள்ளன.
- இரவாடிகள் குடில் - இரவில் வாழும் விலங்குகளான வவ்வால்கள் முதலியன உள்ளன.
# சாலிட்டியூடு கோட்டையகம்

**சாலிட்டியூடு கோட்டையகம்** என்பது இசுடுட்கார்ட்டுப் பகுதியில் வுயர்ட்டம்பெர்கினைச் சேர்ந்த கார்ல் ஆய்கன் என்னும் பிரபுவால் கட்டப்பட்ட ஒரு வேட்டையாடுவதற்காகத் தங்குமிடம். இது 1764 - 1769 காலப்பகுதியில் கட்டப்பட்டது. இது இசுடுட்கார்ட்டு, லியோன்பெர்கு, கெர்லிங்கென் பகுதிகளுக்கிடையே மலையின் மீதுள்ள சமவெளிப்பகுதியில் கட்டப்பட்டுள்ளது.  
இங்கிருந்து லுட்விக்சுபெர்கில் உள்ள பிரபுவின் மாளிகைக்கு மிகவும் நேராகச் செல்லும் சாலை அமைக்கப்பட்டிருந்தது. இச்சாலையின் பெரும்பகுதி இன்றும் திசை மாற்றப்படாமல் பயன்பாட்டில் உள்ளது.
# மெய்ம்மொழிச் சரிதை

**மெய்ம்மொழிச் சரிதை** என்னும் நூல் தனி நூலாக வெளிவந்துள்ளது. இந்த நூலில் கிடைத்த பாடல்கள் மட்டுமே பதிப்பிக்கப்பட்டுள்ளன. இது பர-பக்கம், சுப-பக்கம் என்னும் இரண்டு பகுதிகளைக் கொண்டது. இந்த அமைப்பு சிவஞான சித்தியார் நூலின் பாகுபாட்டு முறைமை ஆகும். பர பக்கம் பகுதியில் இருந்த 124 பாடல்களில் 82 பாடல்கள் சிதைந்த நிலையில் உள்ளன. 42 பாடல்கள் தெளிவாக உள்ளன. சுப பக்கம் பகுதியில் 362 பாடல்கள் உள்ளன. இவற்றில் 106 பாடல்கள் பெருந்திரட்டு என்னும் தொகுப்பு நூலில் இடம்பெற்றுள்ளன.  
இளங்காரிகுடி மெய்ம்மொழித் தேவர் இந்த நூலின் ஆசிரியர். சிவஞான சித்தியார், சிவார்ச்சனா போதம் என்னும் நூல்கள் கி. பி. 1350-ல் தோன்றியவை. இந்த நூலும் இதே காலத்தில் தோன்றியது. மெய்ம்மொழித் தேவர் அரசர் குடியில் பிறந்து துறவு பூண்டவர்.  
பெருந்திரட்டில் இடம்பெற்றுள்ள இந்த நூலின் பாடல்கள் அறுசீர் விருத்தங்கள். அவற்றில் அட்டாங்க யோகம், அட்டமா சித்தி போன்றவை விரிவாகச் சொல்லப்பட்டுள்ளன. இந்தப் பாடல்கள் இந்த நூலாசிரியரை வேதாந்தம் கற்ற சித்தாந்தவாதி எனக் காட்டுகின்றன.
##### அடிக்குறிப்பு
# யதீந்திரப் பிரணவ பிரபாவம்

**யதீந்திரப் பிரணவ பிரபாவம்** என்னும் நூல் வைணவ குருபரம்பரை வரலாறுகளைக் கூறும் நூல்களில் ஒன்று. இதன் காலம் 15 ஆம் நூற்றாண்டின் பிற்பகுதி. இதன் ஆசிரியர் பிள்ளை லோகஞ்சீயர். இவர் தமது ஆசிரியரான மணவாள மாமுனிளைப் போற்றி இந்த நூலை இயற்றியுள்ளார். இந்த நூல் மணிப்பிரவாள நடையில் உள்ளது.
##### அடிக்குறிப்பு
# ரகஸ்யத்ரயம்

**ரகஸ்யத்திரயம்** என்னும் நூல் வைணவத்தின் மூன்று மந்திரங்களை விளக்கும் நூல். நூலின் ஆசிரியர் பரகால நல்லான். இவரைத் 'திருவரங்கச் செல்வனார்' என்றும், 'பரகாலாச்சார்யர்' என்றும் குறிப்பிடுகின்றனர். இவரது இந்த நூலையும் **'ரகஸ்யார்த ப்ரதீபிகை**' என்றும், **பரகால நல்லான் ரகஸ்யம்** என்னும் வழங்குவர்.  
நூல் அளவில் பெரிதாக உள்ளது. . ஓம் நமோ நாராயணாய - மந்திரம் 72 பக்கங்களில் விளக்கப்பட்டுள்ளது. இரண்டாவது மந்திரம் 126 பக்கங்களில் விளக்கப்பட்டுள்ளது. மூன்றாவது மந்திரம் சரமலோகம். இந்த மந்திரம் இந்த நூலில் 110 பக்கங்களில் விளக்கப்பட்டுள்ளது. இந்த நூல் மணிப்பிரவாள நடையில் உள்ளது.  
##### அடிக்குறிப்பு
# இராமநாதபுரம் சி. சே. முருகபூபதி

**இராமநாதபுரம் சி. சே. முருகபூபதி** என்பவர் (பெப்ரவரி 14, 1914 - மார்ச் 21, 1998) தென்னிந்தியாவைச் சேர்ந்த மிருதங்க இசைக் கலைஞர் ஆவார். சிறந்த மிருதங்கக் கலைஞர்களாக விளங்கிய பாலக்காடு டி. எஸ். மணி ஐயர், பழனி சுப்பிரமணிய பிள்ளை ஆகியோரின் சம காலத்தவர் முருகபூபதி ஆவார்.
இவர், மதுரை மாரியப்ப சுவாமிகளின்
இசை நிகழ்ச்சிகளில் மிருதங்கம் வாசித்துள்ளார்.
# இராமநாதபுரம் சி. சே. முருகபூபதி

## ஆரம்பகால வாழ்க்கை

தமிழ்நாட்டின் இராமநாதபுரத்தில் பிறந்த இவர், தனது தந்தை சித்சபை சேர்வையிடம் ஆரம்பகால இசைப் பயிற்சியினை ஆரம்பித்தார். தொடர்ந்து பழனி முத்தையா பிள்ளையிடம் இசையினைக் கற்றார். முருகபூபதியின் மூத்த தமையன் சி. எஸ். சங்கரசிவம் பாகவதர் என்பவர், முருகபூபதி தனக்கென ஒரு பாணியினை வளர்த்துக் கொள்ள பெரிதும் துணை புரிந்தார். இடது கையினால் மிருதங்கத்தில் செய்யப்படும் வாசிப்பு நுணுக்கங்களை, அக்காலத்து தலைசிறந்த மிருதங்கக் கலைஞர்களில் ஒருவரான கும்பகோணம் அழகநம்பி பிள்ளையிடமிருந்து முருகபூபதி கற்றார்.
# இராமநாதபுரம் சி. சே. முருகபூபதி

## தொழில் வாழ்க்கை

இவர், கீழே குறிப்பிடப்பட்டுள்ள புகழ்மிக்க கருநாடக இசைப் பாடகர்களுக்கு பக்க வாத்தியமாக மிருதங்கம் வாசித்திருக்கிறார்:  
- அரியக்குடி இராமானுஜ ஐயங்கார்
- சித்தூர் சுப்பிரமணிய பிள்ளை
- முசிரி சுப்பிரமணிய ஐயர்
- தண்டபாணி தேசிகர்
- செம்பை வைத்தியநாத பாகவதர்
- செம்மங்குடி சீனிவாச ஐயர்
- ஜி. என். பாலசுப்பிரமணியம்
- மதுரை மாரியப்ப சுவாமிகள்
- மதுரை மணி ஐயர்
- எம். டி. இராமநாதன்
- இராமநாதபுரம் கிருஷ்ணன்
- டி. எம். தியாகராஜன்
- மகாராஜபுரம் சந்தானம்
- மதுரை சோமு
- மதுரை டி. என். சேஷகோபாலன்  
இவரின் குறிப்பிடத்தக்க மாணவர்கள்:
- சங்கீத நாடக அகாதமி விருது, 1975
- தமிழ்நாடு அரசின் ‘மாநிலக் கலைஞர்’ விருது (1979)
- பாலக்காடு மணி ஐயர் விருது (1985)
- இசைப்பேரறிஞர் விருது, வழங்கியது: தமிழ் இசைச் சங்கம், சென்னை.
# அருள்நிறை மரியம்மை காவியம்

**அருள்நிறை மரியம்மை காவியம்** என்னும் கிறித்தவக் காப்பிய நூலை துரை. மாலிறையன் என்னும் புலவர் பாடியுள்ளார். இவர் புதுச்சேரியைச் சேர்ந்தவர். இந்நூல் 1996ஆம் ஆண்டு முதல் பதிப்பாக வெளிவந்துள்ளது.
# அருள்நிறை மரியம்மை காவியம்

## நூலின் அமைப்பு

இக்காப்பிய நூலில் மூன்று காண்டங்கள் உள்ளன. அவை உருக்காட்சிக் காண்டம், திருக்காட்சிக் காண்டம், அருட்காட்சிக் காண்டம் என்பன ஆகும். இவற்றுள் முதலாவதாகிய உருக்காட்சிக் காண்டம் பதினைந்து படலங்களைப் பெற்றுள்ளது. அடுத்து வருகின்ற திருக்காட்சிக் காண்டம் பதினேழு படலங்களில் அமைந்துள்ளது. அருட்காட்சிக் காண்டம் இருபத்தைந்து படலங்களைக் கொண்டுள்ளது.  
விருத்தப் பாவால் அமைந்து இக்காவியத்தில் 4745 பாடல்கள் இடம்பெற்றுள்ளன.
# அருள்நிறை மரியம்மை காவியம்

## நூலின் மூலங்கள்

இந்நூலுக்கு மூலங்களாக திருவிவிலியம் மற்றும் வேறுபல ஆங்கில நூல்கள் உள்ளன. உலகப் படைப்பு முதல் சூசையப்பர் மறைவுவரை உருக்காட்சிக் காண்டத்திலும், இயேசு சோதிக்கப்பட்டது முதல் சாவினின்று உயிர்பெற்றெழுந்தது வரையிலான நிகழ்வுகள் திருக்காட்சிக் காண்டத்திலும், உலகின் பல இடங்களில் அன்னை மரியா நல்கிய அருங்காட்சிகள் அருட்காட்சிக் காண்டத்திலும் விவரிக்கப்படுகின்றன.
# அருள்நிறை மரியம்மை காவியம்

## சிறப்புப் பண்பு

காப்பியத்தலைவியாம் அன்னை மரியா, கடவுளின் மைந்தனை இவ்வுலகிற்கு ஈன்றளித்த கன்னித் தாய் என்பதாலும், பெண்களுள் பேறுபெற்றவர் என்பதாலும், அதற்கேற்ப கிறித்தவ சமயக் கோட்பாடுகளுக்கு உட்பட்டே நூலாசிரியர் காப்பியத்தை யாத்துள்ளார்.
# அருள்நிறை மரியம்மை காவியம்

## ஆதாரம்

இர.ஆரோக்கியசாமி, *கிறித்தவ இலக்கிய வரலாறு*, கிறித்தவ ஆய்வு மையம், தூய வளனார் தன்னாட்சிக் கல்லூரி, திருச்சிராப்பள்ளி, 2010. (நூல் கிடைக்குமிடம்: பூரண ரீத்தா பதிப்பகம், 1130 பழனியப்பா நகர், 3-வது தெரு, நாஞ்சிக்கோட்டை சாலை, தஞ்சாவூர் - 613006).
# இயேசு மா காவியம்

**இயேசு மா காவியம்** என்னும் கிறித்தவக் காப்பியத்தை, புதுக்கவிதைப் பாணியில் ஆக்கி அளித்தவர் பெண் கவிஞர் நிர்மலா சுரேஷ்.
# இயேசு மா காவியம்

## இயேசுவுக்கொரு புதுக்கவிதைக் கொத்து

இக்காப்பிய நூலின் முன்னுரையில், "இது புதிய ஏற்பாட்டு இயேசுவுக்கான ஒரு கவிதை ஏற்பாடு" என்றுரைக்கும் கவிஞர் இக்காப்பியத்தில் இயேசுவின் வரலாற்றையும் அவருடைய பன்முகப் பணியையும் நூற்று நாற்பத்தினான்கு தலைப்புகளில் புதுக் கவிதைப் பாணியில் பாடி வழங்கியுள்ளார்.  
"இயேசுவை இரண்டு விதமாகப் பார்க்கலாம். வரலாற்றில் இயேசு; விவிலியத்தில் கிறிஸ்து. நான் வரலாற்று இயேசுவின் அம்சங்களை எனது புத்தகத்தில் எழுதியிருக்கிறேன். இயேசு ஒரு புரட்சியாளர். அதை வெளிக்கொணர வேண்டும் என்பதுதான் என் நோக்கம்" என்று காப்பிய ஆசிரியர் குறிப்பிடுகிறார்.  
இயேசுவை ஆன்ம மீட்பராகப் பார்க்கும் பாணியிலிருந்து மாறுபட்டு அவரை சமுதாய சீர்திருத்தவாதியாகவும் புரட்சியாளராகவும் இக்காப்பியத்தில் சித்தரிக்கிறார் நிர்மலா சுரேஷ்.
# இயேசு மா காவியம்

## எடுத்துக்காட்டாக ஒரு பாடல்

இயேசு எருசலேம் கோவிலுக்குச் செல்கிறார். அங்கே விற்றல் வாங்கல் செயல்களில் மக்கள் ஈடுபட்டு கோவிலின் புனிதத்தை மாசுபடுத்திக்கொண்டிருக்கிறார்கள். இதைக் கண்டு கொதித்தெழுந்த இயேசு, சாட்டை பின்னி வியாபாரிகளைக் கோவிலிலிருந்து வெளியே அடித்துத் துரத்துகிறார். இதைக் காப்பிய ஆசிரியர்,  
<blockquote><poem>
*கரியமில வாயுவைக்*
*கலைக்க வந்த உயிர்க்காற்றாய்*
*சுழற்றப்பட்டது சாட்டை*
</poem></blockquote>
என்று வருணிக்கிறார்.
# இயேசு மா காவியம்

## இலக்கியக் காப்பியம்

வருணனைகள், உவமை, உருவகம், தமிழ் இலக்கியத் தாக்கம் போன்ற பல சுவைகளை உள்ளடக்கிய இயேசு மா காவியம் என்னும் இந்நூலை ஓர் *இலக்கியக் காப்பியம்* என்று கூறலாம்.
# இயேசு மா காவியம்

## ஆதாரம்

இர.ஆரோக்கியசாமி, *கிறித்தவ இலக்கிய வரலாறு*, கிறித்தவ ஆய்வு மையம், தூய வளனார் தன்னாட்சிக் கல்லூரி, திருச்சிராப்பள்ளி, 2010. (நூல் கிடைக்குமிடம்: பூரண ரீத்தா பதிப்பகம், 1130 பழனியப்பா நகர், 3-வது தெரு, நாஞ்சிக்கோட்டை சாலை, தஞ்சாவூர் - 613006).
# இதோ மானுடம் (நூல்)

**இதோ மானுடம்** என்னும் கிறித்தவக் காப்பியத்தை ஆக்கியவர் புலவர் ம.அருள்சாமி என்பவர். புதிய ஏற்பாட்டில் நான்கு நற்செய்தியாளர்கள் இயேசு பற்றிக் கூறும் செய்திகளை ஆசிரியர் இக்காப்பியத்தில் பாவாக உருவாக்கித் தருகிறார்.
# இதோ மானுடம் (நூல்)

## பெயர் தோற்றம்

நற்செய்திகளில் வரும் இயேசுவைச் சாட்டைகளால் அடிக்கச் செய்தான் உரோமை ஆளுநன் பிலாத்து. இயேசுவின் உடல் முழுதும் செங்குருதியால் கறைபட்டது. அலங்கோலம் ஆகிவிட்ட இயேசுவின் அழகுத் திருமேனியைப் பிலாத்து யூதர்களிடம் காட்டி, *இதோ, மனிதன்* என்றான். மக்களின் உள்ளத்தில் இயேசு மட்டில் இரக்கம் தோன்றக்கூடும் என்று பிலாத்து நினைத்திருந்தால் அந்த எதிர்பார்ப்பு ஏமாற்றமாகவே முடிந்தது.  
பிலாத்து, இயேசுவை மக்களுக்குக் காட்டி, *இதோ மனிதன்* என்று கூறிய சொற்கள் பொருள்செறிந்தவை. அச்சொற்களையே தம் காப்பியத்திற்கும் இந்நூலாசிரியர் பெயராக்குகிறார். *மானுடம்* என்னும் சொல் மனித குலம் முழுவதையும் உள்ளடக்கும் ஒரு முழுமைச் சொல்லாக உள்ளது. மனித குலம் முழுமைக்கும் தலைவன், உரிமை உடையவன் என்ற பொருளில் இயேசு பிரானை *இதோ மானுடம்* என்று பெயர் சூட்டி அவரைக் காப்பிய நாயகராகக் கொண்டு இந்நூல் பாடப்பட்டுள்ளது.
# இதோ மானுடம் (நூல்)

## நூல் பகுதிகள்

"இதோ மானுடம்" என்னும் இக்கிறித்தவக் காப்பியம் நான்கு பெரும் பிரிவுகளைக் கொண்டுள்ளது. அவை *பிறந்தார்*, *வளர்ந்தார்*, *வாழ்ந்தார்*, *முழங்கினார்*, *போராடினார்*, *வென்றார்* என்ற பெரும் பிரிவுகளைக் கொண்டது. ஒவ்வொரு பிரிவும் பல உட்பிரிவுகளைக் கொண்டு, நூல் முழுவதும் 215 பாடல்களாக அமைந்துள்ளது.
# இதோ மானுடம் (நூல்)

## ஆதாரம்

இர.ஆரோக்கியசாமி, *கிறித்தவ இலக்கிய வரலாறு*, கிறித்தவ ஆய்வு மையம், தூய வளனார் தன்னாட்சிக் கல்லூரி, திருச்சிராப்பள்ளி, 2010. (நூல் கிடைக்குமிடம்: பூரண ரீத்தா பதிப்பகம், 1130 பழனியப்பா நகர், 3-வது தெரு, நாஞ்சிக்கோட்டை சாலை, தஞ்சாவூர் - 613006).
# எண்ணுப்பெயர்

## ஒன்று முதல் பத்து

பொருள்களைத் தொகைப்படுத்தும்போது தமிழர் ஒன்று, இரண்டு, மூன்று, நான்கு, ஐந்து, ஆறு, ஏழு, எட்டு, தொண்டு, பத்து என எண்ணிக்கையை ஒன்றொன்றாகக் கூட்டி வளர்த்துக்கொண்டனர். இந்த வரிசையில் தொண்டு என்னும் சொல் ஒன்பதைக் குறிக்கும். இந்தச் சொல் தொல்காப்பியர் காலத்திலேயே அருகிய வழக்காக மாறிவிட்டது. தொல்காப்பியர் எண்ணுப் புணர்ச்சியை விளக்கும்போது தொண்டு என்னும் சொல்லை விட்டுவிட்டு ஒன்பது என்னும் சொல்லை வைத்தே புணர்ச்சி விதி கூறுகிறார். ஒன்பதை 'ஒன்பான்' என்றும், பத்தைப் **"பஃது"** என்றும் இலக்கியங்களில் வழங்கினர். பத்து என்னும் சொல் புணர்ச்சியின்போது **பான்** என விகாரப்படுதலும் உண்டு. இவற்றை அடியில் வரும் சொல்லாக்கங்களில் காணலாம்.
# எண்ணுப்பெயர்

## பத்தின் அடுக்கு

- பதினொன்று, பன்னிரண்டு, பதின்மூன்று - என்ற முறையில் வளரும்.
- ஒருபஃது, இருபஃது, முப்பஃது, நாப்பஃது, ஐம்பஃது, அறுபஃது, ஏழ்பஃது, எண்பஃது, தொண்ணூறு - என்ற முறையில் வளரும்.
அளவை முதலானவை வரும்போது .
- அளவைகள் - அகல், ஆழாக்கு, உழக்கு, கலம், சாடி, தூதை, நாழி, பானை, மண்டை - போன்றவை (முகத்தல்) அளவைப் பெயர்கள்
- அளவைகள் - கழஞ்சு, தொடி, பலம் - போன்றவை (எடுத்தல் என்னும் முகத்தல்) அளவைப் பெயர்கள்
- ஒருகலம், இருகலம், முக்கலம், நாற்கலம், ஐங்கலம், அறுகலம், ஏழ்கலம், எண்கலம் - என்ற முறையில் வளரும்.
- ஓருழக்கு, ஈருழக்கு, முவ்வுழக்கு (மூவகல்), நாலுழக்கு, ஐயுழக்கு, ஆறுக்கு, ஏழுழக்கு, எட்டுழக்கு - உயிர் வரும்பொது இவ்வாறு புணரும்
- ஓரொன்று, ஈரிரண்டு, மும்மூன்று, நந்நான்கு, ஐயைந்து, ஆறாறு, ஏழேழு, எட்டோட்டு - எண் வரும்போது இப்படி வரும்
- முவ்வட்டி, நால்வட்டி - 'வட்டி' என்னும் முகத்தல் அளவை வரும்போது
- ஒருபத்தொன்று, இருபத்தொன்று > ... > என வளரும்
- ஒருபதின் கலம், இருபதின் கலம் > ... > என வளரும்
# எண்ணுப்பெயர்

## நூறின் அடுக்கு

- வருமொழி நூறு என வரும்போது ஒருநூறு, இருநூறு, முந்நூறு, நானூறு, ஐந்நூறு, அறுநூறு, எழ்நூறு (எழுநூறு), எண்ணூறு, தொள்ளாயிரம் - என வரும்.
- நூற்றொன்று, நூற்றிரண்டு > ... > என்பது போல் வரும்.
- நூற்றொருபஃது, நூற்றிருபஃது > ... > என்பது போல் வரும்
# எண்ணுப்பெயர்

## ஆயிரத்தின் அடுக்கு

- ஆயிரம் என்னும் சொல் வருமொழியாக வரும்போது ஒராயிரம் (ஓராயிரம்), இராயிரம் (ஈராயிரம்), முவ்வாயிரம், நாலாயிரம், ஐயாயிரம், அறாயிரம் (ஆறாயிரம்), ஏழாயிரம், எண்ணாயிரம் (ஏட்டாயிரம்), ஒன்பதிற்றாயிரம் (ஒன்பதாயிரம்), ஒன்பதிற்றுக்கோடி, ஒருநூறாயிரம், இருநாறாயிரம், முந்தூறாயிரம், >... >
# எண்ணுப்பெயர்

## அல்பெயர் எண்

குறிப்பிட்ட அளவினைக் குறிக்காமல் 'பேரளவு'த் தொகையைக் குறிக்கும் எண்ணுப்பெயர்களைத் தொல்காப்பியம் 'ஐ', 'அம்', 'பல்' என்னும் ஈறுகளைக் கொண்டு முடியும் எனக் குறிப்பிடுகிறது. உரையாசிரியர்கள் 'தாமரை', 'வெள்ளம்', 'ஆம்பல்' எனணும் சொற்களை எண்ணுப்பெயர்களாகக் காட்டுகின்றனர். 'வெள்ளம்போல் மக்கள் கூட்டம்' என்னும் இக்கால வழக்கில் தொல்காப்பியர் காலத்து வெள்ளம் என்னும் அல்பெயர் எண் தொடர்ந்து புழக்கத்தில் இருந்துவருவதைக் காணமுடிகிறது.
# எண்ணுப்பெயர்

## குறைஎண்

முக்கால் , அரை , கால் , அரைக்கால் , மாகாணி , நான்மா , இருமா , மா , அரைமா , காணி , அரைக்காணி முந்திரி , கீழ்முந்திரி32 - முதலானவை ஒன்றில் குறைந்த எண்ணுப் பெயர்கள்.  
ஒன்றே முக்கால், ஒன்றரை, ஒன்றேகால், ஒன்றே அரைக்கால், ஒன்றே மாகாணி, ஒன்றே மா, ஒன்றே காணி, ஒன்றே முந்திரி - என்ற முறையில் அமையும்.
# கரிம ஒளிகாலும் இருமுனையம்

OLED தொலைக்காட்சித் திரை 2012 நுகர்வு இலத்திரனியல் கண்காட்சியில் பார்வைக்கு வைக்கப்பட்டது.]]  
**கரிம ஒளிகாலும் இருமுனையம்** (**OLED**, *organic light-emitting diode*) என்பது ஒரு ஒளிகாலும் இருமுனையம் (LED), இதன் உமிழும் மின்னொளிர்வுப் பட்டை ஒரு கரிமச் சேர்வையைக் கொண்டு உருவாக்கப்பட்ட படலம் ஆகும். இச்சேர்வை மின்னூட்டம் பெறும் போது ஒளியை உமிழ்கிறது. கரிமக் குறைக்கடத்தியைக் கொண்ட இந்த மின்னொளிர்வுப் பட்டை இரு மின்முனைகளுக்கிடையில் அமைந்துள்ளது. பொதுவாக, இந்த மின்முனைகளில் ஒன்று ஒளிபுகு தன்மை கொண்டதாக இருக்கும்.  
கரிம ஒளிகாலும் இருமுனையங்கள் தொலைக்காட்சிப் பெட்டிகளின் திரைகள், கணினித் திரைகள், நகர்பேசிகள், தனிநபர் எண்மத்துணைகள் போன்றவற்றில் எண்ணிமக் காட்சிகளை உருவாக்குவதற்குப் பயன்படுத்தப்படுகின்றன.